1. pielikums / Darba lapa

**1. uzdevums.**

1.1. Iepazīsties ar informāciju un atbildi uz jautājumiem!

Patēriņa cenu indekss PCI (1990 = 100)

01.2018. – 1971,8

01.2019. – 2031,9

01.2020. – 2076,1

04.2020. – 2074,4

05.2020. – 2066,1

a) Ko var secināt par cenu līmeņa pārmaiņām no 1990. gada līdz 2020. gadam?

b) Aprēķini gada inflāciju 2019. gadā!

c) Aprēķini PCI pārmaiņas 2020. gada maijā un secini, vai valstī bija inflācija vai deflācija!

1.2. Iepazīsties ar Centrālās statistikas pārvaldes datiem par dažu preču un pakalpojumu grupu ietekmi uz inflāciju 2020. gada 1. ceturksnī (% salīdzinājumā ar iepriekšējā gada atbilstošo mēnesi)!

|  |  |  |  |
| --- | --- | --- | --- |
| Grupa | Janvāris | Februāris | Marts |
| Kopā | 2,2 | 2,3 | 1,4 |
| Pārtika | 3,4 | 4,4 | 3,5 |
| Apģērbi, apavi | –0,3 | 0,9 | 2,0 |
| Mājoklis | –0,3 | 0,1 | –0,1 |
| Veselība | 3,0 | 3,4 | 3,5 |
| Transports | 4,6 | 2,7 | –1,1 |
| Izglītība | –0,5 | –0,5 | –0,5 |

1.2.1. Kuru divu grupu cenu pārmaiņas visvairāk veicināja inflāciju?

1.2.2. Kuru divu grupu cenu pārmaiņas mazināja inflāciju?

1.2.3. Kāpēc var apgalvot, ka 2020. gada 1. ceturksnī Latvijā kopumā cenu līmenis bija stabils?

1.2.4. Kādu vispārēju secinājumu var izdarīt par patēriņa grozā ietilpstošo preču un pakalpojumu cenām laikā no 2019. gada 1. ceturkšņa līdz 2020. gada 1. ceturksnim?

1.3. Pēc Latvijas Republikas neatkarības atjaunošanas, pārejot uz tirgus ekonomiku, 1991. gadā inflācija sasniedza 951%. Šajā laikā jau bija atļauts veidot privātas zemnieku saimniecības, tāpēc jauno saimniecību īpašnieki ņēma kredītus lauksaimniecības tehnikas iegādei. Kredītus varēja iegūt par ļoti augstiem procentiem – 120% gadā. Kāds zemnieks paņēma kredītu Ls 100 000 (aptuveni 142 000 eiro) uz diviem gadiem un iegādājās 10 traktoru.

1.3.1. Kāpēc 1991. gadā bija tik augsti kredītu procenti?

1.3.2. Pamato, vai straujā inflācija bija jaunā zemnieka sabiedrotā vai ienaidnieks!

1.3.3. Pamato, kā pēc diviem gadiem jaunais zemnieks varēja "mierīgi" atdot kredītu!